burgasdotpro/wikipedia huggingface dataset:
Školstvo v Grónsku

Úrovne vzdelávania v Grónsku sú základné, stredoškolské a vysokoškolské. Desaťročné základné vzdelanie je povinné pre všetky deti vo veku od 6 do 16 rokov. Vzdelávanie v Grónsku riadi grónske ministerstvo školstva. Dánčina sa vyučuje ako druhý jazyk od prvého ročníka.
Po skončení základnej školy si Grónčania môžu vybrať strednú školu, buď gymnázium (severský typ školy podobný strednej škole), alebo odborné vzdelanie. Mnohí Grónčania sa po skončení základnej školy alebo gymnázia rozhodnú odísť z Grónska do Dánska a pokračovať vo vzdelávaní.
Grónčania, ktorí dosiahli stredoškolské vzdelanie, môžu v Dánsku študovať na univerzite a majú rovnaké práva ako ostatní dánski občania. Môžu sa tiež rozhodnúť zostať v Grónsku a pokračovať vo vysokoškolskom štúdiu v hlavnom meste Nuuk na Grónskej univerzite.
FC Nordsjælland

 &lt;ns&gt;0&lt;/ns&gt;
 &lt;revision&gt;
 &lt;parentid&gt;7839192&lt;/parentid&gt;
 &lt;timestamp&gt;2024-06-17T13:15:42Z&lt;/timestamp&gt;
 &lt;contributor&gt;
 &lt;username&gt;Makenzis&lt;/username&gt;
 &lt;/contributor&gt;
 &lt;origin&gt;7869061&lt;/origin&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Football Club Nordsjælland je profesionálny dánsky futbalový klub, ktorý sídli v meste Farum, v oblasti ostrova Sjaelland. Nordsjælland pôsobí v najvyššej dánskej klubovej súťaži Superligaen. Klub vznikol 1. júla 2003 a svoje domáce zápasy hráva na štadióne Right to Dream Park.
História klubu.
Farum BK (19912003).
V roku 1991 bol po zlúčení dvoch miestnych klubov založený klub "Farum BK". Klub začínal vo štvrtej dánskej lige no za krátky čas sa prebojovali vyššie a v sezóne 1999/2000 sa kvalifikovali do Superligaen. V sezóne 2001/02 skončil Farum BK na druhom mieste v lige a kvalifikoval sa do Pohára UEFA. Počas sezóny 2002/03 prišla v klube kríza a kontroverzný vlastník Peter Brixtofte nechal klub takmer zbankrotovať.
FC Nordsjælland (od 2003).
V marci 2003 kúpil klub AKB Holding, spoločnosť regionálneho podnikateľa "Allana K. Pedersena". Klub dostal nový názov FC Nordsjælland a pokračoval v Superligaen. V sezóne 2011/12 sa Nordsjælland stal prvýkrát víťazom Superligaen a kvalifikovali sa do skupinovej fázy Ligy majstrov UEFA 2012/13.
Káder mužstva.
Súčasná zostava:
Bratislava Capitals

Bratislava Capitals bol profesionálny klub ľadového hokeja z Bratislavy, ktorý naposledy pôsobil v rakúskej nadnárodnej hokejovej lige ICEHL. Klub zanikol v roku 2022.
História klubu.
Vznikol pod názvom HC Petržalka v roku 2015. V tej dobe pôsobil HC Slovan Bratislava v nadnárodnej Kontinentálnej lige a nový bratislavský tím si vytýčil za cieľ reprezentovať hlavné mesto v slovenských hokejových súťažiach. Začínal v tretej lige. Od sezóny 2015/16 niesol meno HC Bratislava. Domáce zápasy spočiatku hrával na štadióne Vladimíra Dzurillu v Ružinove.
Po vratkých výkonoch v prvých troch rokoch klubovej existencie, sa mužstvo stabilizovalo a od roku 2017 bolo účastníkom druhej najvyššej hokejovej súťaže. V sezóne 2019/20 získal klub nového sponzora a prešiel veľkou prestavbou identity. Mužstvo zmenilo logo aj klubové farby a premenovalo sa na Bratislava Capitals. Klub zároveň našiel nový domov na priestornejšom štadióne Ondreja Nepelu. Zároveň bol mančaft vďaka spoľahlivejšiemu financovaniu schopný osloviť viacerých skúsených hráčov a z Bratislavy sa razom stal favorit na postup do extraligy.
Podľa predpokladov Capitals ovládli základnú aj nadstavbovú časť, v oboch prípadoch ukoristili prvenstvo s dostatočným bodovým náskokom pred najbližším prenasledovateľom. V prvom kole play-off sfúkli HK Levice 4:0 na zápasy a ich ďalším súperom sa mal stať lepší z dvojice HK Skalica a MHK Dubnica. Pre pandémiu Covid-19 sa ale semifinálová séria nikdy neodohrala.
V tom období pôsobil HC Slovan už druhou sezónou v slovenskej extralige po ukončení pôsobenia v KHL. Táto skutočnosť ovplyvnila chod fungovania druhého bratislavského klubu. Capitals avizovalo presun do nadnárodnej ligy ICEHL, ktorú tvorili predovšetkým tímy z Rakúska, ale po jednom účastníkovi v lige malo aj Maďarsko a Taliansko. Klub v súťaži pôsobil od sezóny 2020/21.
Vo svojej premiérovej sezóne sa Bratislavčanom podarilo postúpiť do play-off, ale vypadli už v prvom kole proti favorizovanému Bolzanu, ktoré ovládlo celú základnú časť.
V sezóne 2021/22 stihlo mužstvo odohrať iba štrnásť zápasov, než ho postihla rada tragických udalostí. Priamo počas zápasu proti Dornbirnu z 30. októbra 2021 stratil vedomie hokejista Boris Sádecký, a o pár dní neskôr zomrel. Príčinou bol zápal srdcového svalu. Dva dni po Sádeckého skone klub informoval o samovražde klubového manažéra Dušana Pašeka ml. Vyšetrovanie polície dospelo k záveru, že Pašeka dohnali k činu výčitky svedomia, pretože cítil osobnú zodpovednosť za smrť mladého hokejistu.
V reakcií na dve náhle úmrtia členov tímu sa vedenie Bratislavy Capitals rozhodlo nepokračovať v práve prebiehajúcom ročníku. Zvyšným hráčom na súpiske sa umožnilo hľadať nové angažmány.
V máji 2022 klub oznámil, že od sezóny 2022/23 bude pokračovať v ICEHL, jednako už o dva mesiace neskôr tím informoval o definitívnom ukončení fungovania. Stalo sa tak v dôsledku veľkých problémov, ktoré postihli hlavného sponzora klubu.
Bitka pri Myšleniciach

Bitka pri Myšleniciach (6. júl 1457) bola vyvrcholením vzbury českých žoldnierskych oddielov, v radoch ktorých bojovali aj mnohí bývalí bratríci zo Slovenska, ktorí vstúpili do služieb poľského kráľa Kazimíra IV. počas trinásťročnej vojny, no nedostali vyplatený žold. České oddiely vydržali obliehanie a dosiahli vyplatenie žoldu.
Predohra.
V roku 1454 vypukla medzi Poľský kráľovstvom a Rádom nemeckých rytierov trinásťročná vojna. Po katastrofálnej poľskej porážke v bitke pri Chojniciach sa poľský kráľ Kazimír IV. Jagelovčík rozhodol najať českých žoldnierov, ktorí po husitských vojnách pôsobili v Čechách, Rakúsku, Uhorsku ako nájomní vojaci, respektíve v Uhorsku ako súčasť bratríckeho hnutia.
Bitka.
V roku 1457 sa české žoldnierske jednotky pod vedením Václava Kavku zo Soběsuk a Mikuláša Žáka zo Svěborovic vzbúrili pre nevyplatenie žoldu a začali plieniť kraj okolo hradu Žebrač pri Oswienčime a Vápennej hory pri Myšleniciach. Preto poľský kráľ Kazimír IV. vyslal vojsko údajne až 60 000 mužov a obľahol české oddiely v Myšleniciach. Poľské vojská však napriek početnej prevahe nedokázali mesto dobyť. Českým oddielom sa podarilo prebiť z mesta. V záujme urovnania sporov a dosiahnutia mieru Poliaci údajne nakoniec dlh vyrovnali.
Dohra.
Bitka pri Myšleniciach resp. pôsobenie českých žoldnierov v Poľskom kráľovstve je ilustráciou zavŕšenia postupnej transformácie husitských "božích" bojovníkov za vieru a idealistických uhorských bratríkov na žoldnierov ochotných slúžiť tomu, kto zaplatí.
V umení.
Bitka pri Myšleniciach sa spomína v románovej trilógii Aloisa Jiráska Bratrstvo.
Fehérvár FC

Fehérvár Football Club zo sponzorských dôvodov tiež známy ako MOL Fehervár je maďarský profesionálny futbalový klub, ktorý sídli v meste Székesfehérvár. Klub bol založený v roku 1941, v minulosti mal klub veľa názvov v roku 2018 zo sponzorských dôvodov bol klub premenovaný z Videoton FC na MOL Vid FC. Od roku 2019 nesie klub súčasný názov MOL Fehervár.
História klubu.
Klub bol založený v roku 1941 pod názvom "Székesfehérvári Vadásztölténygyár SK". V roku 1968 sa klub prvýkrát kvalifikoval do Nemzeti Bajnokság I no v najvyššej súťaži sa zdržal iba jednu sezónu. Fehérvár sa trikrát stal majstrom a to v sezónach 2010/11, 2014/15 a 2017/18. Dvakrát sa tešil Fehérvár v maďarskom pohári a trikrát v maďarskom ligovom pohári.
Na európskej scéne najviac zažiarili v sezóne 1984/85 keď sa dostali do finále Pohára UEFA, kde nakoniec podľahli Realu Madrid 1:3. Na ceste do finále zdolali kluby ako PSG či Manchester United.
Káder mužstva.
Súčasná zostava:
Ben Gardane

Ben Gardane () je mesto v Tunisku. Nachádza sa 560 km južne od Tunisu, na pobreží Stredozemného mora. Mesto má rozlohu 4732 km² a v roku 2014 tu žilo 79 912 obyvateľov.
História.
Mesto bolo dejiskom útoku, spáchaného skupinou Islamský štát dňa 7. marca 2016, ktorý však tuniské ozbrojené sily odrazili.
Ekonomika.
Ekonomika sfaxského regiónu bola vždy založená na výrobe olivového oleja a rybolove. V oblasti je vysadených okolo 2,1 milióna olivovníkov a 1 milión mandľovníkov. 
Mesto sa vďaka svojej blízkosti k Líbyi stalo veľkým trhom pre dovážané produkty, či už z Líbye alebo iných arabských krajín, a je známe, že je lacnejšie ako inde v Tunisku.
Maniitsoq

Maniitsoq (zastarale "Manîtsoq"), predtým Sukkertoppen (inak tiež Zukkertoppen, Sukkertop, Zukkertop, alebo Zuckerhut) je mesto na ostrove Maniitsoq v západnom Grónsku, ktoré sa nachádza v obci Qeqqata. S 2 534 obyvateľmi v roku 2020 je šiestym najväčším mestom v Grónsku.
História.
Archeologické nálezy naznačujú, že táto oblasť je osídlená už viac ako 4 000 rokov.
Moderné mesto založili ako New alebo Nye-Sukkertoppen v roku 1782 dánski kolonisti, ktorí sa presťahovali z pôvodného Sukkertoppenu, obchodnej stanice založenej v roku 1755 na mieste dnešného Kangaamiutu. Časom sa pôvodný názov opäť ujal.
V 19. storočí slúžilo mesto ako hlavné obchodné miesto pre kráľovské grónske obchodné oddelenie, ktoré obchodovalo so sobími kožami. 
Obec Maniitsoq bola bývalá obec Grónska. V súčasnosti je súčasťou obce Qeqqata.
Priemysel.
Plány na výstavbu závodu na tavenie hliníka spoločnosti Alcoa v Maniitsoq alebo Sisimiut existujú už dlhšie obdobie, prinajmenšom od roku 2008, ale k ich realizácii nedošlo. Závod by poskytol zamestnanie 600 - 700 ľuďom , čo je viac ako 1 % obyvateľov Grónska. Keďže ide o zásadné rozhodnutie pre mesto, v rokoch 2008 - 2010 sa uskutočnili rozsiahle verejné konzultácie zo strany mestských orgánov aj grónskej miestnej vlády s cieľom riešiť potenciálne environmentálne a sociálne obavy.
Doprava.
Letecká doprava.
Do Maniitsoq lieta spoločnosť Air Greenland s letmi do Nuuk, Kangerlussuaq a Sisimiut. 
Námorná doprava.
Maniitsoq je prístavom pre trajekt Arctic Umiaq.
Populácia.
Maniitsoq s 2 534 obyvateľmi v roku 2020 zaznamenal dlhodobý pokles počtu obyvateľov. Mesto stratilo takmer 15 % obyvateľov v porovnaní s rokom 1990 a takmer 9 % v porovnaní s rokom 2000.
Migranti z menších osád, ako je napríklad rýchlo sa vyľudňujúci Kangaamiut, si namiesto Maniitsoqu vyberajú Sisimiut, hlavné mesto v Nuuku, a niekedy aj Dánsko. Kangerlussuaq a Sisimiut sú jedinými osadami v obci Qeqqata, ktoré v posledných dvoch desaťročiach vykazujú stabilný rast.
Literatúra.
Dej románu "Proroci večného fjordu" od Kim Leine sa odohráva v meste Sukkertoppen.
Zelená hora

Zelená hora alebo Marcelov hrad, prípadne Hrabušický hrad je zaniknutá fortifikácia bratríkov v katastri obce Hrabušice na polohe Zelená hora. Rozprestiera sa nad prielomom Hornádu.
Lokalita.
Nálezy zo Zelenej hury ukazujú, že lokalita bola osídlená od mladšej doby kamennej až po stredovek. Hradný kopec má rozlohu zhruba 10 ha a v stredoveku bol celý obohnaný hradobným múrom širokým 230250 cm. Na severnej strane bola do hradobného múru zakomponovaná veľká okrúhla obytná veža, ktorá tvorila vysunuté jadro hradného areálu. Opevnený areál bol prístupný pomerne veľkou vstupnou bránou na východnej strane, z ktorej sa podarilo odkryť nielen základové, ale i nadzákladové
murivo práve tak, ako z hradného múru veže.
História.
Zelená hora bola osídlená už na konci doby kamennej (bádenská kultúra) a neskôr na prelome letopočtov tu mal svoje hradisko aj ľud púchovskej kultúry. Po tatárskom vpáde roku 1241 poveril Belo IV. výstavkou kamenného hradu na Zelenej hore Marcela, syna Blažeja. Hrad ale nebol dokončený a kráľ ho roku 1269 daroval spišskej kapitule, prepoštovi Mutimírovi, ktorý sa zaviazal, že ho dobuduje (čo sa ale neudialo). 
V prvých decéniách 14. storočia hrad vlastnil spišskoštiavnickí cisterciti. V roku 1453 opevnili lokalitu bratríci Petra Aksamita. Na „Zelenej hore“ pri Hrabušiciach opevnili existujúci hrádok, ktorý patril štiavnickému opátstvu, pomenovali ho Táborom a odtiaľ robili útoky na okolité obce a majetky.
Zo Zelenej hory podnikli bratríci útok i na kláštor kartuziánov na Skale útočišťa a natoľko ho poškodili, že nasledujúceho roku ho bol prior Ján Monesser nútený dôkladne reštaurovať. Aby prístup ku kláštoru, ktorý doteraz viedol cez Hrabušice, nebol tak ľahký, zmenil cestu ku kláštoru. Pravda, toto opatrenie nezabránilo, aby bratríci nasledujúceho roku znova nenapadli kláštor a vtedy ho skoro úplne zničili, takže mnísi zamýšľali navždy zanechať to miesto. Podobne trpel nájazdmi bratríkov aj štiavnický kláštor a majetky štiavnických cistercitov. Bratríci nútili okolité obce a majetky, aby zásobovali Zelenú horu potravinami.
Až do roku 1462 mali Zelenú horu v rukách bratríci ako jeden z hlavných svojich hradov a operačných bodov na východnom Slovensku – na Spiši. Zelená hura patrila k tým bratríckym pevnostiam, ktoré bratríci opustili až vtedy, keď sa zo Spiša presťahovali na západné Slovensko a až vtedy Levočania – úhlavní nepriatelia bratríkov na Spiši – hrad dobyli a ho zbúrali.
V umení.
Zelená hora sa spomína v románovej trilógii Aloisa Jiráska Bratrstvo.
Áditja-L1

Áditja-L1 je indická kozmická sonda vyslaná do vesmíru Indickou kozmickou agentúrou (ISRO) 2. septembra 2023 z indického kozmodrómu Satiša Dhawana. Jej úlohu je študovať slnečný vietor.
Zaujímavosti.
India sondu vyslala len niekoľko dní potom, čo jej misia Čandraján-3 ako prvá na svete pristála neďaleko neprebádaného južného pólu Mesiaca.
Čandraján-3

Čandraján-3 je tretia mesačná prieskumná misia Indickej kozmickej agentúry (ISRO) v programe Čandraján (po Čandraján-1 a Čandraján-2).
Skladá sa z pristávacieho modulu "Vikram" (po slovensky "Sila") a vozidla "Pragyaan" (po slovensky "múdrosť"). Sondu Čandraján-3 vyniesla 14. júla 2023 nosná raketa LVM 3 z kozmodrómu Satiša Dhawana. Dňa 23. augusta 2023 o 14:32 SELČ sonda pristála na Mesiaci pri kráteri "Manzinus U". India sa tak stala štvrtou krajinou (po ZSSR, USA a Číne), ktorej sonda pristála na Mesiaci a zároveň prvou krajinou, ktorá dosiahla širšiu oblasť južného pólu. Pritom len tri dni pred pristátím sondy Čandraján-3 skončil ruský pokus o návrat na Mesiac haváriou sondy Luna 25.
2. septembra misia vozidla "Pragyaan" skončila z dôvodu západu Slnka v jeho lokalite a tým ukončenia prísunu energie pre jeho solárny panel. Stroj splnil všetky svoje plánované úlohy. Hoci nie je stavaný na prežitie mesačnej noci, riadiaci tím natočil vozidlo do ideálnej polohy na to, aby naň dopadalo po východe Slnka svetlo. Urobili tak pre prípad, že by vozidlo predsa len prežilo lunárnu noc.
30. septembra misia sondy Chandrayaan-3 skončila. Na mieste jej pristátia skončila lunárna noc, ale rover ani pristávací modul sa riadiacemu stredisku neozvali. V súlade s očakávaniami tak extrémne mrazy na mesačnom povrchu pravdepodobne poškodili ich elektroniku.
Ciele.
Hlavné ciele misie Čandraján-3 boli:
Vozidlo.
Vozidlo "Pragyaan" vyšlo na povrch prvý raz 24. augusta 2023, pričom jeho plánovaná životnosť je minimálne jeden lunárny deň (14 pozemských dní). Informáciu o vypustení vozidla priniesla Indická kozmická agentúra na sociálnej sieti X. Toho dňa odoslalo vozidlo prvé fotografie. 29. augusta 2023 vyšla správa, že "Pragyaan" na Mesiaci objavil síru, vápnik, kyslík a železo.
Lampón

Lampón () môže byť:
Kresadlo (vrch v Slovenskom krase)

Kresadlo () je vrch v Slovenskom krase, krajinnom celku Slovenského rudohoria. Leží nad obcou Bôrka, približne západne od Moldavy nad Bodvou. 
Poloha.
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a zasahuje na katastrálne územie obce Bôrka a Hrhov. Najbližšími sídlami sú severne situovaná Bôrka a južne ležiaci Hrhov, západným smerom sa nachádza Lúčka a Jablonov nad Turňou a východne Dvorníky-Včeláre, Turňa nad Bodvou, Háj a Hačava. Vrch je súčasťou Národného parku Slovenský kras.
Opis.
Kresadlo leží v strednej časti planiny Horný vrch. Severne sa nachádza Žľab (), Orlia studňa (), Osadník (), Matesova skala (), Dvorník (), Vŕšok () a Chvost (), východne Havrania skala (), Ďurkova skala (), Vysoký vrch () a Hlinná (), južne Okrúhle (), Nižný vrch () a Žmeň () a západne Pavlovský vrch (), Holubia skala (), Zajačia brána (), Luhota (), Tegart () a Drieňovec (). Voda zo severne sa zvažujúcich častí odteká do Čremošnej v povodí Slanej, južne sa zvažujúce svahy odvodňuje riečka Turňa v povodí Bodvy. Vrchol traverzuje značený turistický chodník. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu a blízke Volovské vrchy, nezriedka tiež Stolické vrchy, Kráľovu hoľu v Nízkych Tatrách a prihraničné vrchy v Maďarsku.
Prístup.
Vrchol traverzuje červeno značená turistická trasa, vedúca z Jablonovského sedla cez rázc. Mútna studňa do Zádielskej tiesňavy.
Ellinghamov diagram

Ellinghamov diagram je graf znázorňujúci teplotnú závislosť stability zlúčenín. Táto analýza sa zvyčajne používa na vyhodnotenie jednoduchosti redukcie oxidov kovov a sulfidov. Tieto diagramy prvýkrát skonštruoval Harold Ellingham v roku 1944. V metalurgii sa Ellinghamov diagram používa na predpovedanie rovnovážnej teploty medzi kovom, jeho oxidom a kyslíkom. Ellinghamov diagram znázorňuje zmenu Gibbsovej voľnej energie pre každú oxidačnú reakciu ako funkciu teploty.
Rovnovážny tlak kyslíka.
Z Ellinghamovho diagramu je možné odčítať rovnovážny tlak kyslíka, oxidu kovu, pri ľubovoľnej teplote. Najprv nanesieme zvislicu pretínajúcu požadovanú teplotu a nájdeme jej priesečník s posudzovaným oxidom. Nájdeným priesečníkom a bodom O (vľavo, hore) vedieme priamku, ktorá nám pretne Richardonovú nomografickú stupnicu, tu označenú ako PO2 a pomocou tohto priesečníku odčítame z nomografickej stupnice rovnovážny tlak kyslíka oxidu kovu, pri definovanej teplote.
Stabilita oxidov.
Čím je hodnota Gibbsovej voľnej energie menšia (zápornejšia), tým je oxid stabilnejší. Uvedené platí aj relatívne, teda oxid v diagrame znázornený nižšie, je stabilnejší, ako oxid znázornený vyššie. Preto je možné redukovať oxidy kovov iným, čistým kovom, ktorý má vyššiu afinitu ku kyslíku, pričom získame kov a stabilnejší oxid, čo sa využíva napríklad v prípade exotermickej reakcie termitu.
AC Omonia

Athletic Club Omonia Nikózia bežne známa aj ako Omonia Nikózia je cyperský profesionálny futbalový klub, ktorý sídli v hlavnom meste Nikózia. Omonia bola založená v roku 1948 a je to druhý najúspešnejší klub Cypriot First Division. Svoje domáce zápasy hráva na GSP Stadium. 
Klubová kariéra.
Klub vznikol v roku 1948. Spolu s niektorými ďalšími tímami bola Omonia pri vzniku Cyperskej amatérskej futbalovej federácie. V roku 1953 sa Omonia prvýkrát predstavila v Cypriot First Division a osem rokov neskôr sa Omonia v sezóne 1960/61 tešila z prvého titulu v lige. V 70. a 80. rokoch zažívala Omonia svoju zlatú éru keď dokázala vyhrať 14 ligových titulov. 
V sezóne 2009/10 vyhrala Omonia svoj 20. ligový titul svoj aktuálne 21. titul získala až o 11 rokov neskôr keď k tomuto úspechu prispeli aj slovenskí futbalisti Michal Ďuriš a Tomáš Hubočan. Omonia si navyše v zahrala skupinovú fázu Európskej ligy UEFA 2021/22. 
Omonia je druhým najúspešnejším tímom Cypriot First Division a najúspešnejším tímom cyperského superpoháru. 
Káder mužstva.
Súčasná zostava:
Miloš Pietor

Miloš Pietor (* 3. február 1933, Bratislava† 25. marec 1991, Bratislava) bol slovenský herec, a popredný divadelný a televízny režisér.
Životopis.
Miloš Pietor bol jedným z potomkov významnej slovenskej rodiny. Jej príslušníci boli od 60. rokov 19. storočia až do roku 1948 dôležitými aktérmi slovenskej politiky. Prvým z nich bol slovenský novinár, politik a národno-kultúrny dejateľ Ambro Pietor. Ambrovým synom bol ochotník a redaktor Miloš Pietor, a vnukom právnik Ivan Pietor, ktorý sa počas 2. svetovej vojny podieľal na občianskom odboji a od roku 1946 až do jeho demisie v roku 1948, bol v povojnovom Česko-Slovensku ministrom vnútorného obchodu a dopravy.
Syn režiséra Miloša Pietora, Miloš Pietor ml., je scénickým výtvarníkom a interiérovým dizajnérom. Ako architekt a scénický výtvarník ešte stihol spolupracovať aj s otcom, režisérom Milošom Pietorom starším.
Miloš Pietor je absolventom štúdia herectva na Štátnom konzervatóriu v Bratislave. V roku 1959 vyštudoval réžiu na Vysokej škole múzických umení (VŠMU) v Bratislave. Od roku 1958 ako režisér pôsobil postupne v činohre Divadla Jonáša Záborského v Prešove, potom neskôr v Divadle Jozefa Gregora Tajovského vo Zvolene a v martinskom Divadle SNP, kde bol aj na pozícii divadelného umeleckého šéfa. Od začiatku 70. rokov 20. storočia Miloš Pietor žil a pracoval v Bratislave: najprv, v rokoch 1971 až 1978, pôsobil na Novej scéne, neskôr bol režisérom v Slovenskom národnom divadle (SND).
Od roku 1977 bol Miloš Pietor významným pedagógom na VŠMU. V roku 1990 bol menovaný za riaditeľa Slovenského národného divadla.
Dňa 25. marca 1991 vo veku 58 rokov Miloš Pietor zomrel na následky zranenia, ktoré utrpel po páde zo schodov doma v Bratislave.
Divadelná a herecká práca.
Ako režisér patril k významným postavám slovenského divadelníctva. Bol popredným predstaviteľom staršej strednej generácie slovenských režisérov. Mal rozsiahle vzdelanostné zázemie a dobrú orientáciu divadelných kultúrach iných národov. Svojim režijným prístupom patril od konca 60. rokov až do roku 1991, kedy predčasne zomrel, k najvýraznejším postavám a tvorcom profilovania slovenskej divadelnej scény.
Miloš Pietor zaujal svojimi inscenáciami Čechova, Shakespeara, ako aj slovenskej divadelnej klasiky. Kládol pritom dôraz na psychologickú prepracovanosť postáv, ich vzájomné vzťahy, dával zreteľ na divadelno-estetickú účinnosť a na poetické zobrazenie životnej reality.
Miloš Pietor príležitostne stvárňoval hlavne menšie filmové postavy v dielach ako "Nevesta hôľ" (1971), "Adam Šangala" (1972), "Pacho, hybský zbojník" (1975, či v televíznych filmoch: "Sváko Ragan" (1976), v rozprávke "Plavčík a Vratko" (1981), alebo v seriáli "Lekár umierajúceho času" (1983).
Pre televíziu Miloš Pietor spracoval v pôvodnom naštudovaní veľa inscenácií hier domácich, či zahraničných autorov: "Zdravý, nemocný", "Profesor Poležajev", "Sonatína pre páva" (za toto spracovanie v roku 1981 získal v bulharskom Plovdive hlavnú cenu "Zlatá truhlica") a iné.
Moose Jaw

Moose Jaw je mesto v kanadskej provincii Saskatchewan.
Poloha.
Mesto sa nachádza na Moose Jaw River, približne 71 km západne od hlavného mesta provincie, Regina. Na mieste mali svoje táboriská kmene Assiniboine a Cree. Názov mesta môže odkazovať na tvar rieky, ktorý pripomína čelusť losa.
Dejiny.
Mesto bolo založené v roku 1882 príchodom hlavnej trate spoločnosti Canadian Pacific Railway. Mesto sa stalo centrom obilného priemyslu, ale založení provincie Saskatchewan v roku 1905 bolo zatienené novým hlavným mestom, Reginou. Počas Prohibície sa stalo centrom pašovania alkoholu do Spojených štátov. Od roku 1884 má štatút „town“, od roku 1905 „city“.
Demografia.
V sčítaní obyvateľstva v roku 2021 malo mesto 33 665 obyvateľov, v roku 2016 33 910. V roku 2021 ako prvý oficiálny jazyk uvádza 32 455 angličtinu, 390 francúzštinu, 40 oba a 165 ani jeden. cca 50 ľudí udalo ako etnický pôvod slovenský, cca 100 český a cca 35 československý.
Doprava.
V roku 1883 CPR v meste založila nákladnú stanicu a stredisko opráv. Od roku 1893 je mesto cez Soo Line prepojené na Chicago. Železničná doprava dominovala v meste do polovice 50. rokov keď sa znížila vplyvom pribúdania dieselových lokomotív. Mesto leží na TransCanada Highway.
Ekonomika.
Mesto je jedno z najpriemyselnejších v provincii. Medzi hlavný priemysel patria: významné rafinérie ropy, továrne na hnojivá a soľ, mlyny, skladovanie obilnín, produkcia a porážanie dobytka. Najväčším zamestnávateľom je vojenská základňa Moose Jaw. 
Kultúra.
Nachádza sa tu Western Development Museum, múzeum venované doprave. V meste sa od roku 1949 koná International Band and Choral Festival.
Šport.
V meste sídli hokejový tím Warriors. 
Turizmus.
Blízsko mesta sa nachádza provinčný park Buffalo Pound Provincial Park.
Vojsko.
Od roku 1941 s v meste nachádza letecká základňa. Je domovom 15 Wing Moose Jaw a je hlavným centrom výcviku pilotov NATO. Základňu tu tiež má akrobatický tím „Snowbirds“.
1. liga

1. liga (iné názvy alebo zápisy: I. liga, Prvá liga) môže byť:
Evan Ferguson

Evan Joe Ferguson (* 19. október 2004, Bettystown je írsky profesionálny futbalista, ktorý hrá na pozícii útočníka za anglický klub Brighton &amp; Hove Albion FC a za írsky národný tím.
Klubová kariéra.
Ferguson je odchovancom írskeho klubu Bohemian FC. Ferguson debutoval v klube 11. júla 2019: v priateľskom zápase proti Chelsea (remíza 1:1), a to vo veku iba 14 rokov, čo z neho urobilo najmladšieho hráča klubu v histórii. V súťažnom zápase debutoval 20. septembra 2019, v ligovom zápase proti Derry City. Počas dvoch sezón v klube nastúpil celkom do štyroch stretnutí. 
V januári 2021 sa presunul do akadémie Brightonu &amp; Hove Albion. 24. augusta 2021 debutoval v A-tíme, keď v 81. minúte zápasu proti Cardiffu City (výhra 2:0) v druhom kole EFL Cupu nahradil Enocka Mwepua. 19. februára 2022 Ferguson debutoval v Premier League, keď nastúpil ako náhradník pri domácej prehre 3:0 s Burnley. 
Dňa 24. augusta 2022 strelil Ferguson svoj prvý gól v drese "Albionu", v 90+4. minúte zápasu proti Forest Green Rovers v druhom kole EFL Cupu (výhra 3:0). 19. októbra 2022, v deň svojich 18. narodenín, podpísal Ferguson v Brightone svoju prvú dlhodobú profesionálnu zmluvu do roku 2026. 31. decembra pri domácej prehre 4:2 s Arsenalom strelil svoj prvý ligový gól v kariére. Vo svojich 18 rokoch sa stal najmladším strelcom Premier League v histórii Írska aj Brightonu . O tri dni neskôr, 3. januára 2023, nastúpil Ferguson k svojmu prvému zápasu v Premier League v základnej zostave a opäť skóroval pri vonkajšom víťazstve 4:1 nad Evertonom. 25. apríla Ferguson podpísal novú zmluvu do roku 2028. 3. septembra strelil Ferguson pri výhre 3:1 v zápase proti Newcastle United hattrick. 
Reprezentačná kariéra.
Ferguson bol prvýkrát povolaný do írskej reprezentácie v novembri 2022 na priateľské zápasy proti Nórsku a Malte. V reprezentačnom drese debutoval 17. novembra proti Nórsku, pri domácej porážke 2:1. Ferguson sa prvýkrát objavil v základnej zostave národného tímu 22. marca 2023 v priateľskom zápase proti Lotyšsku a v 17. minúte strelil druhý gól Írska pri výhre 3:2. 
Úspechy.
Indivudálne
Brighton &amp; Hove Albion Mladý hráč sezóny: 2022/23
Vysoký vrch (vrch v Slovenskom krase)

Vysoký vrch () je vrch v Slovenskom krase, krajinnom celku Slovenského rudohoria. Leží nad obcou Bôrka, približne západne od Moldavy nad Bodvou. 
Poloha.
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a na katastrálnom území obce Bôrka. Najbližším sídlom je západne situovaná Bôrka, juhozápadne leží Hrhov, juhovýchodne Zádiel a Dvorníky-Včeláre, východne Háj a severovýchodne Hačava. Vrch je súčasťou Národného parku Slovenský kras.
Opis.
Vysoký vrch leží vo východnej časti planiny Horný vrch. Severne sa nachádza Osadník (), Matesova skala (), Dvorník (), Vŕšok (), Chvost () a Grečov (), východne Havrania skala (), Ďurkova skala (), Hlinná () a Zádielsky kameň (), južne Hradisko (), Okrúhle () a Nižný vrch () a západne Žmeň (), Kresadlo (), Luhota (), Tegart (), Drieňovec (), Žľab () a Pipitka (). Severozápadné svahy odvodňuje potok Čremošná do Slanej, severovýchodné Chotárny potok a južné riečka Turňa, oba v povodí Bodvy. Vrchol traverzuje značený turistický chodník. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu a blízke Volovské vrchy, nezriedka tiež Stolické vrchy a prihraničné vrchy v Maďarsku.
Prístup.
Vrchol traverzuje severne vedúca červeno značená turistická trasa z Jablonovského sedla cez rázc. Mútna studňa do Zádielskej tiesňavy, južným úbočím prechádza žlto značený chodník z Hrhova cez rázc. Čertova diera do Zádielskej tiesňavy.
Posledná štvrť

Posledná štvrť alebo tretia štvrť je fáza Mesiaca. Nastáva sedem dní aj pár hodín po splne. Pri poslednej štvrti je osvetlená východná pologuľa Mesiaca, ktorá sa rozprestiera z polovice na privrátenej a z polovice na odvrátenej strane Mesiaca. Z pohľadu pozorovateľa zo Zeme je preto osvetlená polovica mesačného disku, čiže vidieť štvrtinu celého mesačného povrchu. Pri pohľade zhruba od obratníka Raka a severnejšie je osvetlená ľavá strana Mesiaca. Jej okraj má tvar písmena C. Pretože posledná štvrť nastáva počas obdobia ľudovo nazývaného "cúvanie" (z noci na noc sa zmenšuje viditeľná plocha Mesiaca), Mesiac v tvare písmena C sa používa ako pomôcka na jeho odlíšenie od prvej štvrte. 
Poslednej štvrti predchádza ubúdajúci neúplný Mesiac. Po poslednej štvrti je Mesiac vo fáze kosáčika. Sedem dní aj niekoľko hodín po prvej štvrti nastáva nov.
Mesiac v poslednej štvrti sa nachádza 90° západne od Slnka. Vychádza v okamihu pravej polnoci (v zimnom čase okolo 24:00, v letnom čase okolo 1:00). Kulminuje, keď Slnko vychádza a zapadá v pravé poludnie (v zimnom čase okolo 12:00, v letnom čase okolo 13:00). Najvyššie je počas poslednej štvrte na oblohe kulminujúci Mesiac v jesennom období, najnižšie v jarnom období.
Keď je Mesiac v prvej alebo poslednej štvrti, nedochádza k zatmeniam. Pri Mesiaci v prvej aj poslednej štvrti nastáva tzv. hluchý príliv.
Pri pohľade z mesačného povrchu je počas poslednej štvrte Zem vo fáze prvá štvrť.
Do fázy ekvivalentnej poslednej štvrti sa okrem Mesiaca dostávajú aj planéty počas kvadratúry.
Fábio Carvalho

Fábio Leandro Freitas Gouveia Carvalho (* 30. august 2002, Torres Verdas) je portugalský profesionálny futbalista, ktorý hrá ako krídelník alebo útočný stredopoliar za bundesligový klub RB Lipsko. Do klubu prišiel na hosťovanie z klubu Liverpool . Carvalho, bývalý mládežnícky reprezentant Anglicka, teraz reprezentuje Portugalsko na medzinárodnej úrovni na úrovni do 21 rokov.
Skorý život.
Carvalho sa narodil v Torres Vedras v portugalskom okrese Lisabon a vyrastal v zóne J, Chelas. Jeho otec je Angolčan a matka pochádza z Madeiry. Má staršieho brata a mladšiu sestru. Hral v mládežníckej akadémii Olivais Sul a Benfica. Vo veku 11 rokov sa presťahoval s rodinou do južného Londýna. Predtým, ako v roku 2015 podpísal zmluvu s Fulhamom, hral za Balham. Hovorí plynule portugalsky aj anglicky. 
Klubová kariéra.
Fulham.
V máji 2020 podpísal Carvalho svoju prvú profesionálnu zmluvu s Fulhamom na dva roky. 23. septembra debutoval Carvalho v prvom tíme ako náhradník pri víťazstve 2:0 v EFL Cupe nad Sheffield Wednesday. 15. mája 2021 strelil Carvalho svoj prvý gól pri prehre vonku 3:1 v lige nad Southamptonom. 
Carvalho mal impozantný štart do sezóny 2021-22, keď strelil tri góly vo svojich prvých piatich zápasoch, keď sa Fulham snažil vrátiť do Premier League . V dôsledku toho bol Carvalho ocenený ako mladý hráč mesiaca EFL za august 2021. 
Liverpool.
Carvalho súhlasil s prestupom do Liverpoolu v máji 2022 za ohlásený prestupový poplatok vo výške 5 miliónov libier, s potenciálnými bonusmi sa to môže vyšplhať až na 7,7 miliónov libier. Prestup sa stal oficiálnym 1. júla a Carvalho bol oficiálne predstavený o dva dni neskôr. Svoj prvý gól za klub strelil 27. augusta pri domácom víťazstve 9:0 nad AFC Bournemouth v Premier League. O štyri dni neskôr, 31. augusta, strelil víťazný gól zápasu v 98. minúte počas víťazstva 2:1 proti Newcastlu United na Anfielde. 
Hosťovanie do RB Leipzig.
Dňa 30. júna 2023 sa Carvalho pripojil k bundesligovému klubu RB Leipzig na sezónne hosťovanie. 
12. augusta 2023 debutoval Carvalho za Lipsko v zápase nemeckého Superpohára proti Bayernu Mníchov, kde nastúpil ako náhradník za Daniho Olma v 78. minúte. Jeho tím vyhral zápas 3:0, čím Carvalho vyhral prvú trofej s klubom. 
Medzinárodná kariéra.
Carvalho reprezentoval Anglicko do 18 rokov. 
Carvalho bol povolaný do portugalského tímu do 21 rokov 17. marca 2022, pred kvalifikačnými zápasmi ME proti Islandu a Grécku. 
V októbri 2022 bol menovaný do predbežného 55-členného kádra Portugalska na Majstrovstvá sveta vo futbale 2022 v Katare. Nebol však vybraný do konečného 26-členného kádra. 
Úspechy.
Fulham
Liverpool
RB Lipsko
Individuálne
Maccabi Tel Aviv FC

Maccabi Tel Aviv Football Club je izraelský profesionálny futbalový klub, ktorý sídli v meste Tel Aviv. Maccabi Tel Aviv vznikol v roku 1906 a je najstarším futbalovým klubom v Izraeli. Svoje domáce zápasy hráva na štadióne Bloomfield Stadium.
História klubu.
Klub bol založený v roku 1906 a názov Maccabi Tel Aviv nosí od roku 1909 keď sa klub presťahoval do Tel Avivu. Klub bol pri vzniku štátnej futbalovej ligy a je jediným izraelským klubom, ktorý nikdy nezostúpil do druhej ligy. Maccabi Tel Aviv je taktiež najúspešnejším izraelským klubom s 23 titulmi.
V európskych súťažiach si klub zahral dvakrát skupinovú fázu Ligy majstrov v sezónach 2004/05 a 2015/16.
Maccabi Tel Aviv v medzinárodných súťažiach.
1 Pre politické problémy kontumačná výhra
2 
Káder mužstva.
Súčasná zostava:
Klinový remeň

Klinový remeň je typ remeňa, ktorý má tvar klinu na svojom priereze a slúži na prenos hnacích síl. Tieto remene sú dôležitou súčasťou strojov a sú štandardizované v metrickej a palcovej sústave. Môžu mať rôzne prierezy, vrátane klasických, úzkych a variátorových. Rovnako môžu byť jednoduché alebo viacnásobné a používajú sa s rôznymi remenicami. Na výrobu klinových remeňov sa najčastejšie používa guma a polyméry. Remene nie sú jednoduché, ale skladajú sa z nosného jadra, často z kevlarových vlákien, výplne z technickej gumy alebo iného polyméru a vonkajšieho obalu, ktorý chráni remeň pred vonkajšími vplyvmi. Existujú dva hlavné typy klinových remeňov: obaľované a rezané. Konštrukcia klinových remeňov zahŕňa rôzne vrcholové uhly, ako sú 60°, 40° a 36°. Zuby na týchto remeňoch neslúžia na prenos krútiaceho momentu, ale na zvýšenie životnosti remeňa. Klinový remeň prenáša krútiaci moment z hnacej remenice na hnanú, ak sa remeň začne dotýkať remenice svojim vnútorným priemerom, dochádza k strate prenášaného momentu a k preklzu, zahrievaniu súčastí prevodu a ich degradácii. Prenos momentu je realizovaný trením šikmých plôch remeňa o remenicu.
Pôvodný koncept spočíval v tom, že sa využijú vlastnosti zvieracieho kužeľa, aby sa pri menšom napnutí remeňa dosiahla väčšia trecia sila v porovnaní s plochými remeňmi. Zväčšením profilu remeňa sa zvýšila aj jeho zotrvačnosť. Preto maximálne pracovné otáčky klinových remeňov sú nižšie ako remeňov plochých a sú závislé od jeho prierezu.
Fyzikálny prevodový pomer sa vypočítava ako pomer výpočtového priemeru hnacej remenice k výpočtovému priemeru hnanej remenice. Prevodový pomer klinových remeňov je konštantný. V strojárstve sa prevodový pomer definuje opačne ako vo fyzike, a preto strojárstvo pracuje s prevrátenou hodnotou fyzikálneho prevodového pomeru.
Klinový remeňový prevod tlmí nárazy a znižuje hlučnosť v systéme, čím zvyšuje životnosť hnacej a hnanej časti.
Životnosť remeňov závisí na niekoľkých faktoroch, vrátane:
Tiež je dôležité dodržiavať správnu napínaciu silu remeňa. Príliš veľká napínacia sila môže poškodiť štruktúru remeňa tým, že ho príliš napne v ťahu a prekračuje maximálne povolené tlakové napätia materiálu. Veľká napínacia sila tiež môže spôsobiť problémy s ložiskami hriadeľov oboch remeníc. Naopak, malá napínacia sila môže viesť k preklzu remeňa, čo zase môže spôsobiť zvýšenie teploty a mechanické poškodenie funkčných plôch trením. Je preto dôležité udržiavať správnu napínaciu silu pre optimálnu životnosť remeňov.
Remeň môže byť súčasťou pohonu (motoru), ktorý spája hnací hriadeľ s hriadeľom, ktorý sa pohybuje. Remeň býva zvyčajne vyrobený z odolnej gumy s vnútorným tkaninovým jadrom, čo zvyšuje jeho pevnosť v ťahu. To umožňuje preniesť väčší krútiaci moment (výkon). Remeň môže byť navrhnutý tak, aby bol odolný voči rôznym podmienkam, vrátane vysokých teplôt, kontaktu s olejmi, rázovému zaťaženiu a podobne.
Existujú remene aj iné ako klinové remene:
Každý z týchto typov remeňov má svoje vlastné výhody a využitie v rôznych aplikáciách. Používa sa na rôzne účely, od jednoduchých prevodových systémov až po zložité strojové mechanizmy.
Hlinná (vrch v Slovenskom krase)

Hlinná () je vrch v Slovenskom krase, krajinnom celku Slovenského rudohoria. Leží nad obcou Bôrka, približne západne od Moldavy nad Bodvou. 
Poloha.
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a na katastrálnom území obce Bôrka, okrajovo tiež Dvorníky-Včeláre v okrese Košice-okolie. Najbližšími sídlami sú západne situovaná Bôrka a juhozápadne ležiaci Zádiel, rovnakým smerom sa nachádzajú Dvorníky-Včeláre, juhozápadne leží Hrhov, severovýchodne Hačava a východne Háj. Vrch je súčasťou Národného parku Slovenský kras.
Opis.
Hlinná leží vo východnej časti planiny Horný vrch. Severne sa nachádza Matesova skala (), Dvorník (), Vŕšok (), Chvost (), Grečov (), Havrania skala () a Ďurkova skala (), východne Šugovský vrch (), Vysoká () a Zádielsky kameň (), južne Hradisko () a Okrúhle () a západne Nižný vrch (), Vysoký vrch (), Kresadlo () a Žľab (). Oblasť patrí do povodia Bodvy, kde vodu zo severnej a východnej časti odvádza Chotárny potok, voda z južných svahov odteká do riečky Turňa. Vrchol traverzuje značený turistický chodník. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu, blízke Volovské vrchy a prihraničné vrchy v Maďarsku.
Prístup.
Vrchol traverzuje severne vedúci žlto značený chodník z Hrhova cez rázc. Čertova diera do Zádielskej tiesňavy.
Macclesfield FC

Macclesfield Football Club je futbalový klub so sídlom v Macclesfield, Cheshire, Anglicko. Je to fénixový klub bývalého Macclesfield Town FC založeného v roku 1874 a ktorý bol zrušený po rozhodnutí najvyššieho súdu dňa 16. septembra 2020. 
Sezóna 2021222.
Napriek pomerne slabej forme na začiatku nového ročníka (P2, R1, V2 v januári) nasledovala séria desiatich výhier za sebou, v ktorých padlo 37 gólov a Macclesfield inkasoval iba štyri. 12. marca 2022 si Macclesfield zabezpečil titul Premier Division North West County a postup do NPL Division One West po víťazstve 4:0 proti Ashton Athletic, čím sa stal prvým klubom v deviatich najlepších anglických ligách v roku 2022, ktorý si zabezpečil postup. Macclesfield ukončil svoju ligovú sezónu 2. apríla s náskokom 15 bodov pred druhým Skelmersdale United.
Sezóna 2022223.
V októbri 2022, keď bol klub na čele Západnej divízie NPL s náskokom troch bodov, Dannyho Whitakera nahradil na poste trénera Macclesfield David McNabb. McNabb odstúpil v decembri 2022, pričom stredopoliar Neil Danns bol vymenovaný za dočasného trénera. Víťazstvom 3:1 proti Traffordu 1. apríla 2023 sa klub stal majstrom a dosiahol back-to-back postup. 5. mája 2023, po odchode Dannsa, bol jeho asistent Mark Duffy vymenovaný za nového hlavného trénera.
Julián Šimko

JUDr. Julián Šimko (* 30. november 1886, Beckov † 16. marec 1956, Piešťany) bol slovenský právnik, úradník, diplomat a posledný prezident Slovenskej krajiny. 
Pochádzal z katolíckej rodiny beckovského notára a richtára Karola Šimka a Márie, rod. Jakubéczy. Absolvoval gymnázium v Trenčíne a právnické vzdelanie dosiahol na budapeštianskej univerzite. Po ukončení štúdií začal pracovať v štátnej službe. Počas I. svetovej vojny slúžil v rakúsko-uhorskej armáde, ako aj na pozícii vojenského prokurátora v Albánsku. Po vzniku Česko-Slovenska pokračoval v štátnej službe. Od roku 1919 do roku 1922 pracoval na župnom úrade v Košiciach, pričom od roku 1921 bol hlavným župným notárom. V rokoch 1923 - 1928 bol okresným náčelníkom v Liptovskom Svätom Mikuláši. Po zavedení krajinského zriadenia v roku 1928 bol preložený do Bratislavy a začala pracovať na krajinskom úrade. Tam začínal ako radový úradník, aby sa neskôr stal hlavným radcom politickej správy a následne prednostom oddelenia. Ako osvedčený úradník s dlhoročnou praxou a prívrženec politiky HSĽS sa po vyhlásení autonómie Slovenska a odvolaní dovtedajšieho prezidenta Jozefa Országha stal 11. októbra 1938 prezidentom Slovenskej krajiny. V tom čase však už značnú časť kompetencií prevzala autonómna vláda. Súčasne pôsobil ako zástupca ministra vnútra Slovenskej krajiny. Najvýznamnejšou úlohou krátkeho mandátu Juliána Šimka ako tretieho slovenského krajinského prezidenta bolo uskutočnenie hladkého prechodu kompetencií bývalých krajinských orgánov na ministerstvo vnútra. Krajinský úrad a teda aj funkcia krajinského prezidenta formálne zanikli k 31. decembru 1939. Následne pôsobil ako prezidiálny šéf predsedníctva vlády. V období od 2. mája do júla 1941 zastupoval Slovenský štát ako veľvyslanec v ZSSR. Po prerušení diplomatických stykov a strastiplnej ceste do vlasti sa vrátil do štátnej správy a do roku 1945 pracoval na ministerstve zahraničných vecí ako prednosta oddelenia. okrem toho pôsobil v správnych radách viacerých podnikov.
Po skončení vojny podobne ako väčšina verejných činiteľov spojených s HSĽS sa musel zodpovedať za svoje angažovanie v rokoch 1938 - 1945. Nakoniec ho súd v roku 1948 uznal vinným iba za pôsobenie na pozícii veľvyslanca v Moskve, kde svojou činnosťou mal podporovať vojenské a politické záujmy nacistického Nemecka a domácich zradcov. Od potrestania však súd upustil. S manželkou dožil v Piešťanoch, kde v roku 1956 zomrel.
Triatlon na Letných olympijských hrách 2020

V triatlonových disciplínach na Letných olympijských hrách v Tokiu v roku 2020 sa predstavilo päťdesiatpäť športovcov, ktorí súťažili v pretekoch mužov a žien. Premiéru mala nová disciplína a to štafeta zmiešaných tímov.
Formát.
Olympijský triatlon má presne stanovené vzdialenosti a to 1,5 km plávanie, 40 km jazdy na bicykli a 10 km beh.
Nové podujatie zmiešaných družstiev predstavuje štvorčlenné tímy (dvaja muži a dve ženy). Každý športovec pláva 300 metrov, bicykluje 8 kilometrov a beží 2 kilometre v zmysle štafetového formátu.
Mikko Hietanen

Mikko Hietanen (* 22. september 1911, Uusikirkko, Fínsko† 3. február 1999, Laukaa, Fínsko) bol fínsky bežec na dlhé trate, majster Európy a svetový rekordér, ktorý za Fínsko súťažil na letných olympijských hrách v Londýne 1948 a v Helsinkách 1952.
Športová kariéra.
Hietanen je známy najmä ziskom zlatej medaily v mužskom maratóne na majstrovstvách Európy v roku 1946 v nórskom Osle.
V Osle 1946 sa maratónske preteky konali 22. augusta, čo bol prvý deň majstrovstiev. Zároveň sa konalo finále pretekov na 10 000 metrov. Keď Viljo Heino z Fínska bežal za víťazstvom na 10 000 metrov, jeho krajan Mikko Hietanen vstúpil na Bislett Stadium ako líder maratónu. Vnútri štadióna bežali maratónci v smere hodinových ručičiek do cieľa pomocou vonkajšieho pruhu. Stalo sa, že krajania Heino a Hietanen sa stretli na trati, keď obaja bežali za víťazstvom.
V maratóne mal Mikko Hietanen najrýchlejší čas na svete v rokoch 1946, 1947 a 1948. Počas svojej kariéry vytvoril šesť nových svetových rekordov na vzdialenosti od 15 míľ do 30 000 metrov.
Mikkovi Hietanenovi sa na olympijských hrách príliš nedarilo. Zúčastnil sa maratónu v Londýne 1948, ale pre problémy s achilovkou preteky nedokončil. O štyri roky neskôr na domácej pôde v Helsinkách skončil na 17. mieste.
Hietanen sa stal fínskym šampiónom v maratóne štyri roky po sebe v rokoch 1945 až 1948.
V roku 1946 vyhral Košický maratón mieru.
FK Jablonec

Fotbalový klub Jablonec a.s. bežne známy ako FK Jablonec je český profesionálny futbalový klub, ktorý sídli v meste Jablonec nad Nisou. Klub pôsobí v najvyššej českej klubovej súťaži . Svoje domáce zápasy hráva klub na Stadione Střelnice. 
História klubu.
Klub bol založený 5. júna 1945 pod názvom "Český sportovní klub Jablonec na Nisou". V období Československa sa klub pohyboval väčšinou v 2. a 3. lige. Do prvej československej ligy klub postúpil prvýkrát v roku 1974 no v prvej lige sa zdržali dve sezóny. 
Po rozdelení Československa sa klub dostal do prvej českej ligy v sezóne 1994/95 a od tejto sezóny pôsobí Jablonec v lige dodnes. Medzi ich úspechy patria dve víťazstvá v Pohári FAČR a druhé miesto zo sezóny 2009/10.
Káder mužstva.
Súčasná zostava:
 
Externé odkazy.
https://www.fkjablonec.cz/
Bobby Clark

Bobby Lamont Clark (* 7. február 2005, Epsom, Anglicko) je anglický futbalista, ktorý hrá ako stredopoliar za klub FC Red Bull Salzburg, ktorý pôsobí v rakúskej Bundeslige.
Skorý život.
Clark trénoval s akadémiou v Birmingham City, keď tam bol trénerom jeho otec Lee Clark. V roku 2014 sa rodina presťahovala späť na severovýchod Anglicka. Po návšteve všetkých klubov v oblasti sa Clark rozhodol vstúpiť do akadémie v Newcastle United.
Kariéra.
Liverpool.
Clark prestúpil do akadémie Liverpoolu z Newcastlu United v auguste 2021. Predpokladalo sa, že prestupový poplatok predstavuje celkovú sumu vrátane bonusov vo výške 1,5 milióna £. Na profesionálnej zmluve sa s klubom dohodol krátko po svojich sedemnástich narodeninách vo februári 2022. Zmluvu podpísal na päť rokov a prišla s osobnou zárukou od trénera prvého tímu Jurgena Kloppa, že bude mať k dispozícii cestu do seniorského tímu.
Clark v sezóne 2021/22 strelil za tím Liverpoolu do 18 rokov 13 gólov v 23 zápasoch. Debutoval aj za tím Liverpoolu, ktorý súťaží v Premier League 2. V lete 2022 išiel Clark so seniorským tímom Liverpoolu na výlet do Ázie na zápasy v Thajsku a Singapure. Clark bol v auguste 2022 na webovej stránke BBC identifikovaný ako jeden z „"piatich mladých anglických futbalistov, na ktorých si treba dávať pozor"“. 
Clark bol nevyužitým náhradníkom v prvom domácom zápase Liverpoolu v sezóne Premier League 2022/23 proti Crystal Palace na Anfielde. 27. augusta 2022 absolvoval svoj profesionálny debut, keď sa objavil ako náhradník za Liverpool proti AFC Bournemouth pri domácom víťazstve 9:0 na Anfielde.
9. novembra 2022 nastúpil na svoj prvý zápas za Liverpool víťazstvom proti Derby County v treťom kole EFL Cupu na Anfielde.
30. júla 2023 strelil Clark svoj prvý seniorský gól za Liverpool v prípravnom zápase proti Leicester City, pričom jeho tím vyhral zápas na singapurskom národnom štadióne 4:0.
Reprezentačná kariéra.
Clark debutoval za anglickú futbalovú reprezentáciu do 16 rokov proti Walesu U16 v apríli 2021.
21. septembra 2022 Clark debutoval za Anglicko do 18 rokov pri výhre 1:0 nad Holandskom.
Úspechy.
Klubové.
Liverpool
KRC Genk

Koninklijke Racing Club Genk bežne známy ako KRC Genk je belgický profesionálny futbalový klub, ktorý sídli v meste Genk. Tím pôsobí v najvyššej belgickej súťaži Jupiler League. Klub bol založený v roku 1988 po zlúčení dvoch miestnych klubov KFC Winterslag a K. Waterschei SV Thor Genk.
História klubu.
KFC Winterslag.
V roku 1923 vznikol klub KFC Winterslag. V sezóne 1974/75 sa klub kvalifikoval do Jupiler League. V sezóne 1980/81 klub skončil na piatom mieste v lige a zahral si Pohár UEFA.
KRC Genk.
V roku 1988 sa KFC Winterslag zlúčil s miestnym klubom K. Waterschei SV Thor Genk. Klub dostal názov KRC Genk. Klub začínal v Jupiler League no zo začiatku sa klub pohyboval medzi prvou a druhou ligou. V sezóne 1998/99 sa KRC Genk tešil z prvého majstrovského titulu. Tento úspech neskôr zopakoval aj v sezónach 2001/02, 2010/11 a naposledy v sezóne 2018/19. KRC Genk vyhral taktiež päťkrát Belgický pohár.
Káder mužstva.
Súčasná zostava:
 
Externé odkazy.
https://www.krcgenk.be/nl
Tereza Matoušková

Tereza Matoušková (* 6. júl 1990, Staré Město) je česká spisovateľka a blogerka. Vyštudovala evolučnú a ekologickú biológiu na Prírodovedeckej fakulte Masarykovej univerzity. Okrem vlastnej literárnej tvorby organizuje literárne akcie pre mládež, najmä dielne tvorivého písania v Knižnici Jiřího Mahena v Brne. Autorka spravuje YouTube kanál, kde je okrem informácii o knihách taktiež obsah pre autorov ("Literární dílna online").
Väčšina jej diela je zasadená do autorkinho vlastného sveta "Podmorie", ktorý je možné zaradiť aj do tzv. arcanepunku – subžánru fantastiky, v ktorom vedľa seba existujú mágia i veda.
Erotický film

Erotický film je film s erotickým nádychom, v ktorom sexualita zastáva hlavné miesto. Narozdiel od pornografických je v erotických filmoch prítomná nahota ale sexuálny styk je simulovaný alebo prezentovaný takým spôsobom, že pohlavné orgány nie sú viditeľné.
Erotické filmy patria k tomu, čo sa označuje ako „mäkká pornografia“, zatiaľ čo pornografické filmy patria pod „tvrdú pornografiu“.
Niektoré filmy, ktoré obsahujú nahé scény, nemusia spadať do žánru erotických filmov ale pod romantické, poviedkové či iné.